Hei. Olen Pekka Sartola ja tässä Jerusalem uutisten erikoislähetys -
numero 2. Oikein hyvää lauantai-iltaa. Tämän jakson otsikko on;
Ovatko ratsumiehet jo liikkeellä?
Kaikki Raamattua seuraavat ymmärtävät otsikkoaiheen liittyvän -
Ilmestyskirjassa mainittuihin Neljään ratsukkoon, -
joita kutsutaan myös Apokalyptisiksi ratsumiehiksi.
Liikumme nyt Ilmestyskirjan lukujen 5 ja 6 kuvauksissa ja -
katselemme ovatko asetelmat maailmassa, jossa elämme, -
jo sellaiset, joita meille on kuvattu näiden neljän ratsukon yhteydessä.
Johanneksen katsellessa Karitsa tuli ja otti kirjakäärön -
Isän oikeasta kädestä ja mursi sitä koossa pitävän ensimmäisen sinetin.
Tähän liittyvä kuvaus on kuudennen luvun ensimmäisessä jakeessa.
Se on samalla lähtölaskennan alkaminen -
ihmiskunnan historian viimeiselle seitsemän vuoden jaksolle -
ja aloittaa niin koettelemusten, eksytysten kuin tuomioidenkin sarjan.
Sinetin murtamista seuraa jylisevä käskyhuuto: tule -
jonka antaa yksi niistä neljästä olennosta.
Kieliopillisesti sana 'tule' voidaan kääntää käskymuodoksi 'mene'!
Vain asiayhteys määrittelee kumpaa muotoa tulisi käyttää, -
joka tapauksessa liikkeelle lähtemistä suuntaan tai toiseen.
Kun ymmärrämme, että jokaisen neljän apokalyptisen -
ratsastajan kohdalla kyseessä ovat Jumalan sallimat tuomiot ja -
koettelemukset ihmiskuntaa kohtaan, niin käskymuoto 'mene' on loogisempi.
Käsky koskee ratsastajaa, joka istuu valkean ratsun selässä.
Hänen identiteettiään ei mainita, todetaan vain, -
että ratsastaja saa seppeleen ja jousen, mutta ei nuolia ja -
hän lähtee voittajana liikkeelle, voittamaan jotakin.
Nopeimmat tulkitsijat ovat tehneet johtopäätöksen, -
että kysymyksessä on tietenkin Kristus, koska vain Hän on voittaja -
ja Hänellä on seppele ja Hänen ratsunaan on valkea hevonen, -
jollainen mainitaan seuraavan kerran Ilm. 19 luvussa -
Hänen fyysisen paluunsa yhteydessä.
En voi yhtyä tähän sillä valkean hevosen ratsumies lähtee liikkeelle -
vasta kun Kristus avaa sinetin. Hän on siis Johanneksen näkemän -
ilmestyksen antaja, siis lähettäjä eikä suinkaan lähetettävä.
Ainoan kerran, kun Jeesuksen yhteydessä mainitaan seppele, -
niin silloin kyse oli kuvainnollisesta ”kruunusta”, -
orjan-tappurasta tehdystä pilkkakruunusta.
Jeesuksella ei myöskään ole milloinkaan ollut jousta aseenaan, -
jos ja kun Hänen aseistuksestaan yleensä jotain mainitaan, -
niin silloin kyseessä on aina miekka, tarkennettuna Sanan miekka.
Jousi kuvaa pikemminkin maallisten hallitsijoiden ja soturien aseistusta.
Tässä tapauksessa, etenkin kun nuolet puuttuvat, -
kuvaus sopii parhaiten Antikristukseen, -
Kristuksen vastustajaan ja jäljittelijään, -
joka lähetetään ”pelastamaan” seurakunnan ylösoton jälkeen -
kaaokseen ajautunutta sekasortoista maailmaa.
Ilm. 19 kuvaa tosin Kristuksen paluuta maan päälle valkealla ratsullaan ja -
Hänen päässään on monta seppelettä.
Tässä kohden sanavalintojen kanssa tulee olla tarkka, -
sillä kyse ei ole samasta seppeleestä, jollainen annettiin -
valkean hevosen ratsumiehelle. Kristuksen päässä olevista seppeleistä
käytetään termiä diadema, kuninkaan kruunu.
Toinen suosittu aihe kuvata valkeaa hevosta ja sen ratsastajaa, -
on liittää ne evankeliumin voittokulkuun, -
jolloin palattaisiin oikeastaan ajassa taaksepäin sellaiset pari vuosituhatta,
mutta tulkinta ei sovi laisinkaan -
Ilmestyskirjan kronologiseen kokonaiskuvaan.
Johannekselle näytettiin, mitä tapahtuu seurakunta-ajan jälkeen, -
ei niitä tapahtumia, joissa hän oli itsekin mukana -
kaksi vuosituhatta sitten.
Kaikki mitä Ilmestyskirjan neljännen luvun alusta eteenpäin tapahtuu, -
tulee sovittaa tuleviin tapahtumiin.
Seurakunnan ylösotto on kuitenkin tapahtunut jo ennen sitä.
Kokonaiskuvan muodostaminen ja sijoittaminen tulevaan aikaan -
ei ole erityisen helppoa.
Ennen kuin valkean hevosen ratsastaja saa käskyn lähteä liikkeelle
täytyy tapahtua paljon asioita, joita on vaikea sovittaa mihinkään -
lyhyeen aikajanaan. Arabien ja Israelin suursota, demilitarisoitu Lähi-itä, -
seurakunnan ylösotto ja sen mukanaan tuoma maailmanlaajuinen
taloudellinen, uskonnollinen, poliittinen ja sotilaallinen kaaos.
Näistä kaikista seurakunnan ylösotto voidaan sijoittaa -
mahdollisimman lähelle ensimmäisen sinetin murtamista, -
sillä en jaksa uskoa, että Jumala sallisi maailman olla -
vailla evankeliumin julistajaa kovinkaan pitkää aikaa.
Itselleni on muodostunut tulkintamalli, -
jonka mukaan valkean hevosen ratsastaja on tuleva Antikristus, -
joka saa sielunvihollisen sponsoroiman voiman ja vallan -
vasta seurakunnan ylösoton jälkeen. Se on jopa hyvinkin loogista, -
sillä siihen saakka se on jo voinut esiintyä poliittisena mahtimiehenä, -
ehkäpä tulevan Euroopan Liittovaltion presidentin ominaisuudessa ja -
sanella ehtoja muun muassa Lähi-idän osapuolille.
Yhdysvaltojen puuttuminen kuvasta suorastaan edellyttää -
jotakin tämän tyyppistä asetelmaa. Arabi-Israel suursodan ja -
Lähi-idän demilitarisoinnin jälkeen alueelle tuodaan -
hyvin suurella todennäköisyydellä ylikansalliset rauhanturvajoukot,
arabimaiden ja Israelin välille solmitaan -
7 vuoden mittainen rauhansopimus.
Kyse voi olla jopa rauhaan pakottamisesta.
Joka tapauksessa tällaisiin mega- luokan kansainvälisiin tapahtumiin -
täytyy olla valmius jo edeltä käsin, ne eivät ole päivän tai viikon asioita.
Koska ensimmäisen sinetin murtaminen ja -
Antikristuksen liikkeelle lähteminen aloittaa myös Danielin 70. vuosiviikon,
täytyy samoihin aikoihin tapahtua vielä paljon muutakin.
Ortodoksijuutalaiset saavat vihdoinkin mahdollisuuden rakentaa -
Kolmannen temppelinsä sille ainoalle paikalle, jonne se voidaan pystyttää, -
Temppeli-vuorelle, -
ja mahdollisesti Kalliomoskeijan ja Al Aqsa moskeijan väliin.
Sille paikalle, jossa nyt on lähde, arabialaiselta nimeltään El Kas, -
jonne tulee myös juoksevaa vettä, -
jota Mooseksen uhraamista koskevan lain mukaan tulee olla käytettävissä.
Paradoksi tai ei, mutta samalla kun suuri osa juutalaisista -
on palaamassa vanhatestamentil- liseen uhraamismenettelyyn, -
ajatellen siten pääsevänsä takaisin Jumalan mielisuosioon, -
pieni osa juutalaisista, 144.000, -
kokee voimakkaan messiaanisen herätyksen -
ja heidät sinetöidään elävän Jumalan sinetillä, -
kuten Ilmestyskirjan luvussa 7 kerrotaan.
He aloittavat evankelioinnin, hyvän sanoman julistamisen -
ja täyttävät näin myös Danielin profetian viimeisen vuosiviikon ehdon.
Dan. 9:24 "Seitsemänkymmentä viikkoa on säädetty sinun kansallesi -
ja pyhälle kaupungillesi. Sitten loppuu lain rikkominen, -
synnistä tehdään loppu ja pahat teot sovitetaan."
Tässä mainittu säädetty aika koskee nimenomaan -
Israelin kansan pappeustehtävää Jumalan tahdon julistamisessa, -
joka annettiin jo erämaavaelluksen aikana Mooseksen toimesta.
Se keskeytyi ennen viimeisen seitsemän vuoden jakson alkamista -
Uuden liiton seurakunnan muodostumiseen, -
joskaan Israelin ortodoksijuutalaisuus ei ole sitä milloinkaan hyväksynyt.
Miten päästään ratkaisuun, jossa juutalaiset saavat rakentaa -
temppelinsä nimenomaan Temppelivuorelle, on mysteeri, -
ainakin jos sitä peilataan nykyisiin näkymiin ja asetelmiin.
Israelin, palestiinalaisten, arabivaltioiden ja laajemmin -
koko islamilaisen maailman uskonnolliset näkemyserot -
ovat megaluokkaa ja yrityksetkin rakentaa jotakin Temppelivuorelle -
saisivat aikaan vähintäänkin suursodan.
Aikanaan temppeli tullaan sinne rakentamaan ja -
Danielin kirjassa kuvattu tapahtuma- sarja tulee myös toteutumaan.
Nyt joudumme kysymään ovatko asetelmat Israelissa -
ja sitä ympäröivissä arabivaltioissa sekä myös Euroopassa -
tänään jo sitä luokkaa, että voimme odottaa jonkun Ilmestyskirjassa ja -
niissä Raamatun ilmoituksissa, jotka kertovat näistä tapahtumista, -
voivan toteutua jo aivan lähiaikoina?
Vielä emme ole siinä tilanteessa, emme todellakaan.
Sanoisin, että paljon lähempänä olemme niitä olosuhteita, -
jossa on valmius aloittaa rakentamaan Kolmatta temppeliä -
tai uhrialttaria sitä varten. Sitäkään voidaan tuskin aloittaa ilman sotaa, -
tai sitten se alkaa sodan seurauksena.
Jännitteet ovat tänäänkin jo sitä luokkaa, -
että kaikki olisi teoriassa mahdollista, mutta samalla -
Temppelivuoreen kohdistuu tänäänkin niin valtavia ulkoisia, -
siis kansainvälisiäkin paineita, että kaikenlainen rakentaminen -
on tällä hetkellä täysin pois suljettu asia.
Meidän on myös todettava se tosiasia, -
että näistä asioista on meille ilmoitettu Raamatussa -
ja milloinkaan ihmiskunnan historian aikana emme ole olleet näin lähellä -
Kolmanteen temppeliin liittyvien profetioiden toteutumista.
Israelia ympäröivien islamilaisten valtioiden, sekä maan sisäisten -
muslimiryhmittymien yhteinen tavoite on nyt ja tulee olemaan -
kaiken Temppelivuoreen liittyvän juutalaisuuteen ja -
kristinuskoon kuuluvien tavoitteiden estäminen, myös sodalla.
Näitä ei ole pidetty vakan alla milloinkaan, -
ei Iranin toimesta, ei Libanonin, Syyrian, Egyptin, Jordanian -
eikä myöskään Turkin toimesta. Kaikki, mikä liittyy Jerusalemiin, -
ja etenkin Vanhakaupunkiin ja Temppelivuoreen, on heille -
uskonnollisesti niin voimakkaasti motivoitunut kokonaisuus, -
että sitä on puolustettava henkeen ja vereen saakka.
Niinpä näiden asioiden toteutumiseen tarvitaan -
Toisen apokalyptisen ratsumiehen liikkeelle lähtö.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7